钦定古今图书集成/明伦汇编/闺媛典/第242卷 > 宋定妻刘氏
## 钦定古今图书集成/明伦汇编/闺媛典/第242卷 > 宋定妻刘氏

按《山西通志》：刘氏，临晋人，陕西都司宋定妻。夫亡守
子。邻郡宦族某托媒道意云：“倘许嫁伊子，功名可以
力拔。”氏闻大怒曰：“贼欲诱我陷不义，既玷辱名节，何
颜见先人地下？”媒惶恐，不敢复言，守节数十年。及闯
寇破太原，声势孔炽，谓其子曰：“我年已七十，数应死
久矣，忍见乱乎？”遂绝粒不食而死。